


	Euroopan parlamentti
2019-2024
	[image: EP logo RGB_Mute]



<Commission>{LIBE}Kansalaisvapauksien sekä oikeus- ja sisäasioiden valiokunta</Commission>

<RefProc>2022/0398</RefProc><RefTypeProc>(COD)</RefTypeProc>
<Date>{02/05/2023}3.5.2023</Date>
<RefProcLect>***I</RefProcLect>
<TitreType>MIETINTÖLUONNOS</TitreType>
<Titre>ehdotuksesta Euroopan parlamentin ja neuvoston direktiiviksi unionin rajoittavien toimenpiteiden rikkomiseen liittyvien rikosten ja seuraamusten määrittelystä</Titre>
<DocRef>(COM(2022)0684 – C9‑0401/2022 – 2022/0398(COD))</DocRef>
<Commission>{LIBE}Kansalaisvapauksien sekä oikeus- ja sisäasioiden valiokunta</Commission>
Esittelijä: <Depute>Sophia in 't Veld</Depute>


PR_COD_1amCom


	Menettelyjen symbolit

		*	Kuulemismenettely
	***	Hyväksyntämenettely
	***I	Tavallinen lainsäätämisjärjestys (ensimmäinen käsittely)
	***II	Tavallinen lainsäätämisjärjestys (toinen käsittely)
	***III	Tavallinen lainsäätämisjärjestys (kolmas käsittely)

(Menettely määräytyy säädösesityksessä ehdotetun oikeusperustan mukaan.)




[bookmark: _GoBack]


	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Tarkistuksen tunnistetietojen ensimmäisellä ja toisella rivillä ilmoitetaan käsiteltävänä olevan säädösesityksen kohta, jota tarkistetaan. Jos tarkistus koskee olemassa olevaa säädöstä, jota säädösesityksellä muutetaan, tunnistetietojen kolmannella rivillä ilmoitetaan muutettavan säädöksen tyyppi ja numero ja neljännellä rivillä tarkistettavan tekstinkohdan paikannus.

Konsolidoituna tekstinä esitettävät parlamentin tarkistukset

Uusi teksti merkitään lihavoidulla kursiivilla. Poistettava teksti merkitään symbolilla ▌tai yliviivauksella. Tekstiä korvattaessa muutosmerkinnät tehdään siten, että uusi teksti lihavoidaan ja kursivoidaan ja korvattava teksti poistetaan tai viivataan yli. 
Parlamentin yksiköiden tekemiä lopullisen tekstin teknisiä muutoksia ei merkitä.

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston direktiiviksi unionin rajoittavien toimenpiteiden rikkomiseen liittyvien rikosten ja seuraamusten määrittelystä
(COM(2022)0684 – C9‑0401/2022 – 2022/0398(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2022)0684),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 83 artiklan 1 kohdan, joiden mukaisesti komissio on antanut ehdotuksen Euroopan parlamentille (C9-0401/2022),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Euroopan talous- ja sosiaalikomitean 23. maaliskuuta 2023 antaman lausunnon[footnoteRef:1], [1:  Ei vielä julkaistu virallisessa lehdessä.] 

–	ottaa huomioon työjärjestyksen 59 artiklan,
–	ottaa huomioon budjettivaliokunnan lausunnon,
–	ottaa huomioon kansalaisvapauksien sekä oikeus- ja sisäasioiden valiokunnan mietinnön (A9-0000/2023),
1.	vahvistaa jäljempänä esitetyn ensimmäisen käsittelyn kannan;
2. 	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti; 
3. 	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus direktiiviksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Unionin rajoittavien toimenpiteiden tehokas soveltaminen edellyttää yhteisiä rikosoikeudellisia määritelmiä toiminnalle, jolla rikotaan unionin rajoittavia toimenpiteitä. Jäsenvaltioiden olisi varmistettava, että tällainen toiminta katsotaan rikokseksi, kun se tehdään tahallisesti tai kun se täyttää törkeän huolimattomuuden tunnusmerkit, jos luonnollinen henkilö tai oikeushenkilö tiesi tai jos hänen/sen olisi pitänyt tietää, että tällainen toiminta rikkoo unionin rajoittavia toimenpiteitä.
	(4)	Unionin rajoittavien toimenpiteiden tehokas soveltaminen edellyttää yhteisiä rikosoikeudellisia määritelmiä toiminnalle, jolla rikotaan unionin rajoittavia toimenpiteitä. Jäsenvaltioiden olisi varmistettava, että tällainen toiminta katsotaan rikokseksi, kun se tehdään tahallisesti tai kun se täyttää huolimattomuuden tunnusmerkit, jos luonnollinen henkilö tai oikeushenkilö tiesi tai jos hänen/sen olisi pitänyt tietää, että tällainen toiminta rikkoo unionin rajoittavia toimenpiteitä.


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus direktiiviksi</DocAmend>
<Article>Johdanto-osan 7 kappale</Article>
	

	Komission teksti
	Tarkistus

	(7)	Tätä direktiiviä tulisi soveltaa jäsenvaltioiden määrittelemiin oikeusalan ammattilaisiin, ja heille tulisi määrätä velvoite ilmoittaa unionin rajoittavien toimenpiteiden rikkomisesta, kun he tarjoavat palveluita ammatillisen toimintansa, kuten oikeudellisten palvelujen, rahoituspalvelujen ja kaupankäyntipalvelujen, yhteydessä. Kokemus on osoittanut, että on olemassa selvä riski siitä, että oikeusalan ammattilaisten palveluja käytetään väärin eli unionin rajoittavien toimenpiteiden rikkomista varten. Olisi kuitenkin säädettävä poikkeuksista velvoitteeseen ilmoittaa tiedot, jotka on saatu rikosoikeudellisen menettelyn, hallinnollisen menettelyn tai välimiesmenettelyn yhteydessä ennen oikeudenkäyntiä, sen aikana tai sen jälkeen taikka selvitettäessä asiakkaan oikeudellista asemaa. Näin ollen näissä olosuhteissa annettavaan oikeudelliseen neuvontaan olisi sovellettava salassapitovelvollisuutta, paitsi jos oikeusalan ammattilainen osallistuu unionin rajoittavien toimenpiteiden rikkomiseen, oikeudellista neuvontaa annetaan unionin rajoittavien toimenpiteiden rikkomista varten taikka jos oikeusalan ammattilainen tietää, että asiakas pyytää oikeudellista neuvontaa unionin rajoittavien toimenpiteiden rikkomista varten. Tietoa voidaan saada objektiivisten tosiseikkojen perusteella.
	(7)	Tätä direktiiviä tulisi soveltaa jäsenvaltioiden määrittelemiin oikeusalan ammattilaisiin, ja heille tulisi määrätä velvoite ilmoittaa unionin rajoittavien toimenpiteiden rikkomisesta, kun he tarjoavat palveluita ammatillisen toimintansa, kuten oikeudellisten palvelujen, rahoituspalvelujen ja kaupankäyntipalvelujen, yhteydessä. Kokemus on osoittanut, että on olemassa selvä riski siitä, että oikeusalan ammattilaisten palveluja käytetään väärin eli unionin rajoittavien toimenpiteiden rikkomista varten. Olisi kuitenkin säädettävä poikkeuksista velvoitteeseen ilmoittaa tiedot, jotka on saatu rikosoikeudellisen menettelyn, hallinnollisen menettelyn tai välimiesmenettelyn yhteydessä ennen oikeudenkäyntiä, sen aikana tai sen jälkeen taikka selvitettäessä asiakkaan oikeudellista asemaa. Näin ollen näissä olosuhteissa annettavaan oikeudelliseen neuvontaan olisi sovellettava salassapitovelvollisuutta, paitsi jos oikeusalan ammattilainen osallistuu unionin rajoittavien toimenpiteiden rikkomiseen, oikeudellista neuvontaa annetaan unionin rajoittavien toimenpiteiden rikkomista varten taikka jos oikeusalan ammattilainen tietää tai hänellä on syytä uskoa, että asiakas pyytää oikeudellista neuvontaa unionin rajoittavien toimenpiteiden rikkomista varten. Tietoa voidaan saada objektiivisten tosiseikkojen perusteella.


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus direktiiviksi</DocAmend>
<Article>Johdanto-osan 11 kappale</Article>
	

	Komission teksti
	Tarkistus

	(11)	Koska unionin rajoittavia toimenpiteitä sovelletaan myös oikeushenkilöihin, myös oikeushenkilöt olisi voitava saattaa rikosoikeudelliseen vastuuseen unionin rajoittavien toimenpiteiden rikkomiseen liittyvistä rikoksista tämän direktiivin mukaisesti. Niiden jäsenvaltioiden, joiden kansallisessa lainsäädännössä ei säädetä oikeushenkilöiden rikosoikeudellisesta vastuusta, olisi varmistettava, että niiden hallinnollisten seuraamusten järjestelmissä voidaan määrätä tyypeiltään ja tasoiltaan tehokkaita, varoittavia ja oikeasuhteisia seuraamuksia.
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 kappale</Article>
	

	Komission teksti
	Tarkistus

	(12)	Määrättyjen seuraamusten lähentämistä ja seuraamusten tason vaikuttavuutta olisi edistettävä soveltamalla yhteisiä koventamisperusteita, jotka kuvastavat tehdyn rikoksen vakavuutta. Koventamisperusteiden olisi ymmärrettävä tarkoittavan joko tosiseikkoja, joiden perusteella kansallinen tuomari tai tuomioistuin voi määrätä samasta rikoksesta ankaramman rangaistuksen kuin ilman näitä tosiseikkoja, tai mahdollisuutta määrätä kumulatiivinen rangaistus useammasta rikoksesta seuraamuksen tason tiukentamiseksi. Jäsenvaltioiden olisi säädettävä mahdollisuudesta soveltaa vähintään jompaakumpaa näistä koventamisperusteista niiden sääntöjen mukaisesti, jotka niiden oikeusjärjestelmässä on vahvistettu sovellettavaksi koventamisperusteiden osalta. Olisi kuitenkin jätettävä tuomarin tai tuomioistuimen päätettäväksi, määrätäänkö ankarampi rangaistus, kun otetaan huomioon kaikki yksittäistapaukseen liittyvät seikat.
	(12)	Määrättyjen seuraamusten lähentämistä ja seuraamusten tason vaikuttavuutta olisi edistettävä soveltamalla yhteisiä koventamisperusteita, jotka kuvastavat tehdyn rikoksen vakavuutta. Koventamisperusteiden olisi ymmärrettävä tarkoittavan joko tosiseikkoja, joiden perusteella kansallinen tuomari tai tuomioistuin voi määrätä samasta rikoksesta ankaramman rangaistuksen kuin ilman näitä tosiseikkoja, tai mahdollisuutta määrätä kumulatiivinen rangaistus useammasta rikoksesta seuraamuksen tason tiukentamiseksi. Jäsenvaltioiden olisi säädettävä mahdollisuudesta soveltaa koventamisperusteita niiden sääntöjen mukaisesti, jotka niiden oikeusjärjestelmässä on vahvistettu sovellettavaksi koventamisperusteiden osalta. Olisi kuitenkin jätettävä tuomarin tai tuomioistuimen päätettäväksi, määrätäänkö ankarampi rangaistus, kun otetaan huomioon kaikki yksittäistapaukseen liittyvät seikat.


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus direktiiviksi</DocAmend>
<Article>Johdanto-osan 19 kappale</Article>
	

	Komission teksti
	Tarkistus

	(19)	Unionin rajoittavien toimenpiteiden tehokkaan tutkinnan ja syytteeseenpanon varmistamiseksi jäsenvaltioiden toimivaltaisten viranomaisten olisi tehtävä yhteistyötä Europolin, Eurojustin ja Euroopan syyttäjänviraston (EPPO) välityksellä ja niiden kanssa. Näiden toimivaltaisten viranomaisten olisi myös jaettava keskenään ja komission kanssa tietoa käytännön kysymyksistä.
	(19)	Unionin rajoittavien toimenpiteiden tehokkaan tutkinnan ja syytteeseenpanon varmistamiseksi jäsenvaltioiden toimivaltaisten viranomaisten olisi tehtävä yhteistyötä Europolin, Eurojustin ja Euroopan syyttäjänviraston (EPPO) välityksellä ja niiden kanssa. Näiden toimivaltaisten viranomaisten olisi myös jaettava keskenään ja komission kanssa tietoa käytännön kysymyksistä. Tätä direktiiviä sovellettaessa ja EPPOn toimivallan mahdollisesta laajentamisesta huolimatta unionin toimielinten, elinten, toimistojen ja virastojen sekä niiden jäsenvaltioiden viranomaisten, jotka osallistuvat tiiviimpään yhteistyöhön EPPOn perustamisessa, olisi tehtävä tiivistä yhteistyötä EPPOn keskitetyn ja hajautetun tason kanssa. Niiden olisi erityisesti täytettävä asetuksen (EU) 2017/1939 mukaiset tietojen ilmoittamista koskevat velvoitteet, mukaan lukien silloin, kun EPPO on toimivaltainen unionin rajoittavien toimenpiteiden rikkomiseen liittyvissä rikoksissa, koska kyseessä on rikos, joka koskee rikollisjärjestön toimintaan osallistumista tai joka liittyy erottamattomasti asetuksen (EU) 2017/1939 22 artiklan 2 ja 3 kohdassa tarkoitettuun rikolliseen toimintaan.


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus direktiiviksi</DocAmend>
<Article>2 artikla – otsikko</Article>
	

	Komission teksti
	Tarkistus

	Soveltamisala ja määritelmät
	Soveltamisala


Or. <Original>{EN}en</Original>
<TitreJust>Perustelu</TitreJust>
Erilliset artiklat soveltamisalalle ja määritelmille.
</Amend>
<Amend>Tarkistus		<NumAm>7</NumAm>
<DocAmend>Ehdotus direktiiviksi</DocAmend>
<Article>2 a artikla (uusi)</Article>
	

	Komission teksti
	Tarkistus

	
	2 a artikla

	
	Määritelmät


Or. <Original>{EN}en</Original>
<TitreJust>Perustelu</TitreJust>
Erilliset artiklat soveltamisalalle ja määritelmille.
</Amend>
<Amend>Tarkistus		<NumAm>8</NumAm>
<DocAmend>Ehdotus direktiiviksi</DocAmend>
<Article>3 artikla – 2 kohta – h alakohta – i alakohta</Article>
	

	Komission teksti
	Tarkistus

	i)	nimetyn henkilön, yhteisön tai elimen omistuksessa, hallussa tai määräysvallassa olevien varojen tai taloudellisten resurssien, jotka on jäädytettävä unionin rajoittavalla toimenpiteellä, peitteleminen siirtämällä nämä varat tai taloudelliset resurssit kolmannelle osapuolelle;
	i)	nimetyn henkilön, yhteisön tai elimen omistuksessa, hallussa tai määräysvallassa olevien varojen tai taloudellisten resurssien, jotka on jäädytettävä unionin rajoittavalla toimenpiteellä, sellainen siirtäminen, kuljettaminen, muuntaminen, käyttö, käyttöön antaminen, käsittely, myynti, vuokraus tai kiinnittäminen, joka muuttaisi näiden varojen tai taloudellisten resurssien määrää, paljoutta, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat kyseisten varojen ja resurssien käytön, mukaan lukien kolmannen osapuolen toimesta tai omaisuudenhoidon kautta;


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus direktiiviksi</DocAmend>
<Article>3 artikla – 3 kohta</Article>
	

	Komission teksti
	Tarkistus

	3)	Edellä 2 kohdan a–g alakohdassa tarkoitettu toiminta katsotaan rikokseksi myös, jos se täyttää törkeän huolimattomuuden tunnusmerkit.
	3)	Edellä 2 kohdan a–g alakohdassa tarkoitettu toiminta katsotaan rikokseksi myös, jos se täyttää huolimattomuuden tunnusmerkit.


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus direktiiviksi</DocAmend>
<Article>3 artikla – 5 kohta</Article>
	

	Komission teksti
	Tarkistus

	5)	Edellä oleva 2 kohta ei velvoita oikeusalan ammattilaisia ilmoittamaan tietoja, jotka on saatu yksinomaan rikosoikeudellisen menettelyn, hallinnollisen menettelyn tai välimiesmenettelyn yhteydessä ennen oikeudenkäyntiä, sen aikana tai sen jälkeen taikka selvitettäessä asiakkaan oikeudellista asemaa. Näissä olosuhteissa annettava oikeudellinen neuvonta kuuluu ammattisalaisuuden piiriin, paitsi jos oikeusalan ammattilainen osallistuu unionin rajoittavien toimenpiteiden rikkomiseen, oikeudellista neuvontaa annetaan unionin rajoittavien toimenpiteiden rikkomista varten taikka jos oikeusalan ammattilainen tietää, että asiakas pyytää oikeudellista neuvontaa unionin rajoittavien toimenpiteiden rikkomista varten.
	5)	Edellä oleva 2 kohta ei velvoita oikeusalan ammattilaisia ilmoittamaan tietoja, jotka on saatu yksinomaan rikosoikeudellisen menettelyn, hallinnollisen menettelyn tai välimiesmenettelyn yhteydessä ennen oikeudenkäyntiä, sen aikana tai sen jälkeen taikka selvitettäessä asiakkaan oikeudellista asemaa. Näissä olosuhteissa annettava oikeudellinen neuvonta kuuluu ammattisalaisuuden piiriin, paitsi jos oikeusalan ammattilainen osallistuu unionin rajoittavien toimenpiteiden rikkomiseen, oikeudellista neuvontaa annetaan unionin rajoittavien toimenpiteiden rikkomista varten taikka jos oikeusalan ammattilainen tietää tai hänellä on syytä uskoa, että asiakas pyytää oikeudellista neuvontaa unionin rajoittavien toimenpiteiden rikkomista varten.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus direktiiviksi</DocAmend>
<Article>5 artikla – 3 kohta</Article>
	

	Komission teksti
	Tarkistus

	3)	Jäsenvaltioiden on toteutettava tarvittavat toimenpiteet sen varmistamiseksi, että 3 artiklan 2 kohdan h alakohdan iii, iv ja v luetelmakohdassa tarkoitetuista rikoksista voidaan määrätä enimmäisseuraamukseksi vähintään yhden vuoden vankeusrangaistus, jos rikoksiin liittyvien varojen tai taloudellisten resurssien arvo on vähintään 100 000 euroa. Jäsenvaltioiden on varmistettava, että vähintään 100 000 euron raja voi täyttyä myös 3 artiklan 2 kohdan h alakohdan iii, iv ja v luetelmakohdassa tarkoitetuilla toisiinsa liittyvien rikosten sarjalla, jos rikoksentekijä on sama.
	3)	Jäsenvaltioiden on toteutettava tarvittavat toimenpiteet sen varmistamiseksi, että 3 ja 4 artiklassa tarkoitetuista rikoksista voidaan määrätä enimmäisseuraamukseksi vähintään viiden vuoden vankeusrangaistus, jos rikoksiin liittyvien varojen tai taloudellisten resurssien arvo on vähintään 100 000 euroa. Jäsenvaltioiden on varmistettava, että vähintään 100 000 euron raja voi täyttyä myös 3 artiklan 2 kohdassa tarkoitetuilla toisiinsa liittyvien rikosten sarjalla, jos rikoksentekijä on sama.


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus direktiiviksi</DocAmend>
<Article>5 artikla – 4 kohta</Article>
	

	Komission teksti
	Tarkistus

	4)	Jäsenvaltioiden on toteutettava tarvittavat toimenpiteet sen varmistamiseksi, että 3 artiklan 2 kohdan a–g alakohdassa, h alakohdan i ja ii luetelmakohdassa sekä i alakohdassa tarkoitetuista rikoksista voidaan määrätä enimmäisseuraamukseksi vähintään viiden vuoden vankeusrangaistus, jos rikoksiin liittyvien varojen tai taloudellisten resurssien arvo on vähintään 100 000 euroa. Jäsenvaltioiden on varmistettava, että vähintään 100 000 euron raja voi täyttyä myös 3 artiklan 2 kohdan a–g alakohdassa, h alakohdan i ja ii luetelmakohdassa sekä i alakohdassa tarkoitetuilla toisiinsa liittyvien rikosten sarjalla, jos rikoksentekijä on sama.
	Poistetaan.


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus direktiiviksi</DocAmend>
<Article>5 artikla – 5 kohta</Article>
	

	Komission teksti
	Tarkistus

	5)	Jäsenvaltioiden on toteutettava tarvittavat toimenpiteet sen varmistamiseksi, että luonnollisille henkilöille, jotka ovat tehneet 3 ja 4 artiklassa tarkoitettuja rikoksia, voidaan määrätä myös muita seuraamuksia. Muiksi seuraamuksiksi on voitava määrätä myös sakkoja.
	5)	Jäsenvaltioiden on toteutettava tarvittavat toimenpiteet sen varmistamiseksi, että luonnollisille henkilöille, jotka ovat tehneet 3 ja 4 artiklassa tarkoitettuja rikoksia, voidaan määrätä myös muita seuraamuksia. Muiksi seuraamuksiksi on voitava määrätä myös enimmäissakkoja, joiden määrä on vähintään 10 000 000 euroa, jos rikoksiin liittyvien varojen tai taloudellisten resurssien arvo on vähintään 100 000 euroa.


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus direktiiviksi</DocAmend>
<Article>7 artikla – otsikko</Article>
	

	Komission teksti
	Tarkistus

	Oikeushenkilöille määrättävät seuraamukset
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus direktiiviksi</DocAmend>
<Article>7 artikla – 1 kohta – johdantokappale</Article>
	

	Komission teksti
	Tarkistus

	1)	Jäsenvaltioiden on toteutettava tarvittavat toimenpiteet sen varmistamiseksi, että 7 artiklan nojalla vastuuseen saatetulle oikeushenkilölle määrätään tehokkaita, oikeasuhteisia ja varoittavia seuraamuksia, joihin sisältyvät rikosoikeudelliset tai muut sakot, oikeuden menettäminen julkisiin etuuksiin tai tukiin, julkisen rahoituksen epääminen, mukaan lukien kielto osallistua tarjouskilpailumenettelyihin sekä avustusten ja käyttöoikeuksien epääminen, ja joihin voi sisältyä myös muita seuraamuksia, kuten
	1)	Jäsenvaltioiden on toteutettava tarvittavat toimenpiteet sen varmistamiseksi, että 6 artiklan nojalla vastuuseen saatetulle oikeushenkilölle määrätään tehokkaita, oikeasuhteisia ja varoittavia seuraamuksia, joihin sisältyvät rikosoikeudelliset tai muut sakot, oikeuden menettäminen julkisiin etuuksiin tai tukiin, julkisen rahoituksen epääminen, mukaan lukien kielto osallistua tarjouskilpailumenettelyihin sekä avustusten ja käyttöoikeuksien epääminen, ja joihin voi sisältyä myös muita seuraamuksia, kuten


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus direktiiviksi</DocAmend>
<Article>7 artikla – 2 kohta</Article>
	

	Komission teksti
	Tarkistus

	2)	Jäsenvaltioiden on toteutettava tarvittavat toimenpiteet sen varmistamiseksi, että oikeushenkilöille, jotka on saatettu 7 artiklan mukaisesti vastuuseen 3 artiklan 2 kohdan h alakohdan iii–v luetelmakohdissa tarkoitetuista rikoksista, määrätään seuraamukseksi sakkoja, joiden enimmäismäärä on vähintään 1 prosentti oikeushenkilön maailmanlaajuisesta kokonaisliikevaihdosta sakkopäätöksen tekemistä edeltävänä tilikautena.
	2)	Jäsenvaltioiden on toteutettava tarvittavat toimenpiteet sen varmistamiseksi, että oikeushenkilöille, jotka on saatettu 6 artiklan mukaisesti vastuuseen 3 artiklan 2 kohdassa tarkoitetuista rikoksista, määrätään seuraamukseksi sakkoja, joiden enimmäismäärä on vähintään 15 prosenttia oikeushenkilön maailmanlaajuisesta kokonaisliikevaihdosta sakkopäätöksen tekemistä edeltävänä tilikautena.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus direktiiviksi</DocAmend>
<Article>7 artikla – 3 kohta</Article>
	

	Komission teksti
	Tarkistus

	3)	Jäsenvaltioiden on toteutettava tarvittavat toimenpiteet sen varmistamiseksi, että oikeushenkilöille, jotka on saatettu 7 artiklan mukaisesti vastuuseen 3 artiklan 2 kohdan a–f alakohdassa, h alakohdan i ja ii luetelmakohdassa ja i alakohdassa tarkoitetuista rikoksista, määrätään seuraamukseksi sakkoja, joiden enimmäismäärä on vähintään 5 prosenttia oikeushenkilön maailmanlaajuisesta kokonaisliikevaihdosta sakkopäätöksen tekemistä edeltävänä tilikautena.
	Poistetaan.


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – johdantokappale</Article>
	

	Komission teksti
	Tarkistus

	Siltä osin kuin seuraavat seikat eivät jo ole osa 3 ja 4 artiklassa tarkoitettujen rikosten tunnusmerkistöä, jäsenvaltioiden on toteutettava tarvittavat toimenpiteet sen varmistamiseksi, että yhtä tai useampaa seuraavista seikoista voidaan pitää koventamisperusteina:
	Siltä osin kuin seuraavat seikat eivät jo ole osa 3 ja 4 artiklassa tarkoitettujen rikosten tunnusmerkistöä, jäsenvaltioiden on toteutettava tarvittavat toimenpiteet sen varmistamiseksi, että seuraavia seikkoja voidaan pitää koventamisperusteina:


Or. <Original>{EN}en</Original>
</Amend>
<Amend>Tarkistus		<NumAm>19</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – a a alakohta (uusi)</Article>
	

	Komission teksti
	Tarkistus

	
	a a)	rikokseen on liittynyt väärien tai väärennettyjen asiakirjojen käyttöä;


Or. <Original>{EN}en</Original>
</Amend>
<Amend>Tarkistus		<NumAm>20</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – b alakohta</Article>
	

	Komission teksti
	Tarkistus

	b)	rikoksen on tehnyt ammattimainen palveluntarjoaja ammatillisten velvollisuuksiensa vastaisesti;
	b)	rikoksen on tehnyt ammattimainen palveluntarjoaja kyseisen palveluntarjoajan ammatillisten velvollisuuksien vastaisesti;


Or. <Original>{EN}en</Original>
</Amend>
<Amend>Tarkistus		<NumAm>21</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – d a alakohta (uusi)</Article>
	

	Komission teksti
	Tarkistus

	
	d a)	rikos on tuottanut tai sen on odotettu tuottavan merkittävää taloudellista hyötyä tai sen avulla on vältetty huomattavia kustannuksia joko suoraan tai välillisesti;


Or. <Original>{EN}en</Original>
</Amend>
<Amend>Tarkistus		<NumAm>22</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – d b alakohta (uusi)</Article>
	

	Komission teksti
	Tarkistus

	
	d b)	rikoksentekijä estää aktiivisesti tarkastuksen, tullivalvonnan tai tutkintatoimien suorittamisen, tuhoaa todisteita taikka pelottelee tai häiritsee todistajia tai kantelijoita;


Or. <Original>{EN}en</Original>
</Amend>
<Amend>Tarkistus		<NumAm>23</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – d b alakohta (uusi)</Article>
	

	Komission teksti
	Tarkistus

	
	d b)	rikoksentekijä ei avusta tarkastus- ja muita täytäntöönpanoviranomaisia, kun sitä lain nojalla vaaditaan;


Or. <Original>{EN}en</Original>
</Amend>
<Amend>Tarkistus		<NumAm>24</NumAm>
<DocAmend>Ehdotus direktiiviksi</DocAmend>
<Article>8 artikla – 1 kohta – d d alakohta (uusi)</Article>
	

	Komission teksti
	Tarkistus

	
	d d)	oikeushenkilöiden tapauksessa rikoksen on tehnyt ylin johto tai ylimmän johdon olisi kohtuudella pitänyt tietää tehdystä rikoksesta. 


Or. <Original>{EN}en</Original>
</Amend>
<Amend>Tarkistus		<NumAm>25</NumAm>
<DocAmend>Ehdotus direktiiviksi</DocAmend>
<Article>12 artikla – 4 kohta – b alakohta</Article>
	

	Komission teksti
	Tarkistus

	b)	sellaisesta rikoksesta, josta määrättävä enimmäisseuraamus voi olla vähintään neljä vuotta vankeutta, määrätyn rangaistuksen
	b)	sellaisesta rikoksesta, josta määrättävä enimmäisseuraamus voi olla vähintään viisi vuotta vankeutta, määrätyn rangaistuksen


Or. <Original>{EN}en</Original>
</Amend>
<Amend>Tarkistus		<NumAm>26</NumAm>
<DocAmend>Ehdotus direktiiviksi</DocAmend>
<Article>13 artikla – 1 kohta</Article>
	

	Komission teksti
	Tarkistus

	Jäsenvaltioiden on toteutettava tarvittavat toimenpiteet asianmukaisten mekanismien perustamiseksi niiden kaikkien toimivaltaisten hallinto-, lainvalvonta- ja oikeusviranomaisten välistä koordinointia ja yhteistyötä varten strategisilla ja operatiivisilla tasoilla.
	1) 	Kunkin jäsenvaltion on perustettava tai nimettävä erityinen yksikkö jäsenvaltion kaikkien toimivaltaisten hallinto-, lainvalvonta- ja oikeusviranomaisten välistä koordinointia ja yhteistyötä varten strategisilla ja operatiivisilla tasoilla.


Or. <Original>{EN}en</Original>
</Amend>
<Amend>Tarkistus		<NumAm>27</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – johdantokappale</Article>
	

	Komission teksti
	Tarkistus

	Tällaisilla mekanismeilla on oltava vähintään seuraavat tavoitteet:
	2) 	Edellä 1 kohdassa tarkoitetuilla erityisillä yksiköillä on oltava seuraavat tehtävät:


Or. <Original>{EN}en</Original>
</Amend>
<Amend>Tarkistus		<NumAm>28</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – a alakohta</Article>
	

	Komission teksti
	Tarkistus

	a)	yhteisten painopistealojen sekä rikosoikeudellisen ja hallinnollisen täytäntöönpanon suhdetta koskevan yhteisen tulkinnan varmistaminen;
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>29</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – b alakohta</Article>
	

	Komission teksti
	Tarkistus

	b)	tietojenvaihto strategisia ja operatiivisia tarkoituksia varten;
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>30</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – c alakohta</Article>
	

	Komission teksti
	Tarkistus

	c)	yksittäisiin tutkintoihin liittyvä kuuleminen;
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>31</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – d alakohta</Article>
	

	Komission teksti
	Tarkistus

	d)	parhaiden käytäntöjen vaihto;
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>32</NumAm>
<DocAmend>Ehdotus direktiiviksi</DocAmend>
<Article>13 artikla – 2 kohta – e alakohta</Article>
	

	Komission teksti
	Tarkistus

	e)	unionin rajoittavien toimenpiteiden rikkomiseen liittyvien rikosten tutkintaa ja syytteeseenpanoa koskevien asioiden parissa työskentelevien toimijoiden verkostojen avustaminen.
	(Tarkistus ei vaikuta suomenkieliseen versioon.)


Or. <Original>{EN}en</Original>
</Amend>
<Amend>Tarkistus		<NumAm>33</NumAm>
<DocAmend>Ehdotus direktiiviksi</DocAmend>
<Article>13 artikla – 2 a kohta (uusi)</Article>
	

	Komission teksti
	Tarkistus

	
	2 a. 	Jäsenvaltioiden on varmistettava, että toimivaltaisille kansallisille viranomaisille osoitetaan tarvittavat henkilöresurssit, tekniset resurssit ja taloudelliset resurssit sekä tilat ja infrastruktuuri, jotta ne voivat tehokkaasti tutkia unionin rajoittavien toimenpiteiden rikkomisia ja ryhtyä niitä koskeviin syytetoimiin.


Or. <Original>{EN}en</Original>
</Amend>
<Amend>Tarkistus		<NumAm>34</NumAm>
<DocAmend>Ehdotus direktiiviksi</DocAmend>
<Article>16 artikla – 1 kohta</Article>
	

	Komission teksti
	Tarkistus

	1)	Rajoittamatta rajatylittävää yhteistyötä ja keskinäistä oikeusapua rikosasioissa koskevien sääntöjen soveltamista jäsenvaltioiden viranomaisten, Europolin, Eurojustin, Euroopan syyttäjänviraston ja komission on tehtävä yhteistyötä toistensa kanssa toimivaltansa mukaisesti 3 ja 4 artiklassa tarkoitettujen rikosten torjumiseksi. Sitä varten komissio antaa ja tarvittaessa myös Europol ja Eurojust antavat teknistä ja operatiivista apua, jotta toimivaltaisten viranomaisten on helpompi koordinoida tutkintoja ja syytetoimia.
	1)	Rajoittamatta rajatylittävää yhteistyötä ja keskinäistä oikeusapua rikosasioissa koskevien sääntöjen soveltamista jäsenvaltioiden [13 artiklan] mukaisesti perustettujen kansallisten erityisten yksiköiden, Europolin, Eurojustin, Euroopan syyttäjänviraston ja komission on tavattava säännöllisesti jäsenneltyä muotoa noudattavissa kokouksissa, jotta ne voivat koordinoida ja tehdä yhteistyötä keskenään toimivaltansa mukaisesti 3 ja 4 artiklassa tarkoitettujen rikosten torjumiseksi. Sitä varten komissio antaa ja tarvittaessa myös Europol ja Eurojust antavat teknistä ja operatiivista apua, jotta toimivaltaisten viranomaisten on helpompi koordinoida tutkintoja ja syytetoimia.


Or. <Original>{EN}en</Original>
</Amend>
<Amend>Tarkistus		<NumAm>35</NumAm>
<DocAmend>Ehdotus direktiiviksi</DocAmend>
<Article>16 artikla – 1 a kohta (uusi)</Article>
	

	Komission teksti
	Tarkistus

	
	1 a)	Unionin toimielinten, elinten, toimistojen ja virastojen sekä niiden jäsenvaltioiden viranomaisten, jotka osallistuvat tiiviimpään yhteistyöhön EPPOn perustamisessa, on ilmoitettava ilman aiheetonta viivytystä EPPOlle kaikesta rikollisesta toiminnasta, jonka osalta se voisi käyttää toimivaltaansa asetuksen (EU) 2017/1939 22 artiklan sekä 25 artiklan 2 ja 3 kohdan mukaisesti.


Or. <Original>{EN}en</Original>
</Amend>
<Amend>Tarkistus		<NumAm>36</NumAm>
<DocAmend>Ehdotus direktiiviksi</DocAmend>
<Article>18 a artikla (uusi)</Article>
	

	Komission teksti
	Tarkistus

	
	18 a artikla

	
	Tilastot

	
	1) 	Jäsenvaltioiden on kerättävä ja ylläpidettävä kattavia tilastoja keskustasolla tämän direktiivin nojalla toteutetuista toimenpiteistä.

	
	2) 	Jäsenvaltioiden on toimitettava komissiolle kultakin vuodelta seuraavan vuoden syyskuuhun mennessä seuraavat 3 ja 4 artiklassa tarkoitettuja rikoksia koskevat, unionin rajoittavien toimenpidetyyppien mukaan eritellyt tilastot, sanotun kuitenkaan rajoittamatta muissa unionin säädöksissä säädettyjen raportointivelvoitteiden soveltamista:

	
	a) 	käynnistettyjen rikosoikeudellisten menettelyjen lukumäärä;

	
	b) 	hylättyjen rikosoikeudellisten menettelyjen lukumäärä;

	
	c) 	vapauttavaan tuomioon päättyneiden rikosoikeudellisten menettelyjen lukumäärä;

	
	d) 	langettavaan tuomioon päättyneiden rikosoikeudellisten menettelyjen lukumäärä;

	
	e) 	meneillään olevien rikosoikeudellisten menettelyjen lukumäärä;

	
	f) 	rikosoikeudellisten menettelyjen keskimääräinen kesto;

	
	g) 	jäädytettyjen varojen ja taloudellisten resurssien arvo;

	
	h) 	takavarikoitujen varojen ja taloudellisten resurssien arvo.

	
	Toimitettaviin tilastoihin on sisällytettävä myös unionin rajoittavien toimenpiteiden rikkomisesta määrättyjen rangaistusten ja seuraamusten tyypit ja tasot.

	
	3) 	Siirretään komissiolle valta antaa [18 b artiklan] mukaisesti delegoituja säädöksiä, joilla vahvistetaan yksityiskohtaiset säännöt kerättävistä tiedoista ja tämän artiklan 2 kohdassa tarkoitettujen tilastojen keruumenetelmistä sekä järjestelyistä niiden toimittamiseksi komissiolle.

	
	4) 	Komissio asettaa nämä tilastot julkisesti saataville vuosittain.


Or. <Original>{EN}en</Original>
</Amend>
<Amend>Tarkistus		<NumAm>37</NumAm>
<DocAmend>Ehdotus direktiiviksi</DocAmend>
<Article>18 b artikla (uusi)</Article>
	

	Komission teksti
	Tarkistus

	
	18 b artikla

	
	Siirretyn säädösvallan käyttäminen

	
	1) 	Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

	
	2) 	Siirretään komissiolle [tämän direktiivin voimaantulopäivästä] määräämättömäksi ajaksi [18 a artiklassa] tarkoitettu valta antaa delegoituja säädöksiä.

	
	3) 	Euroopan parlamentti tai neuvosto voi milloin tahansa peruuttaa [18 a] artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

	
	4) 	Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.

	
	5) 	Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 

	
	6) 	Edellä olevan [18 a artiklan] nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole [kahden kuukauden] kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan [kahdella kuukaudella].


Or. <Original>{EN}en</Original>
</Amend>
<Amend>Tarkistus		<NumAm>38</NumAm>
<DocAmend>Ehdotus direktiiviksi</DocAmend>
<Article>19 artikla – 2 kohta</Article>
	

	Komission teksti
	Tarkistus

	2)	Jäsenvaltioiden on lähetettävä komissiolle vuosittain seuraavat 3 ja 4 artiklassa tarkoitettuja rikoksia koskevat tilastot, sanotun kuitenkaan rajoittamatta muissa unionin säädöksissä säädettyjen raportointivelvoitteiden soveltamista:
	Poistetaan.

	a)	käynnistettyjen, hylättyjen, vapauttavaan tuomioon päättyneiden, langettavaan tuomioon päättyneiden ja meneillään olevien rikosoikeudellisten menettelyjen lukumäärä;
	

	b)	unionin rajoittavien toimenpiteiden rikkomisesta määrättyjen seuraamusten tyypit ja tasot.
	


Or. <Original>{EN}en</Original>
<TitreJust>Perustelu</TitreJust>
Käsitellään erillisessä tilastoja koskevassa artiklassa.
</Amend>
<Amend>Tarkistus		<NumAm>39</NumAm>
<DocAmend>Ehdotus direktiiviksi</DocAmend>
<Article>19 artikla – 3 kohta</Article>
	

	Komission teksti
	Tarkistus

	3)	Jäsenvaltioiden on toimitettava 2 kohdassa tarkoitetut tilastotiedot komissiolle käyttämällä raportointityökaluja, jotka komissio on kehittänyt rajoittavia toimenpiteitä koskevaa raportointia varten.
	Poistetaan.


Or. <Original>{EN}en</Original>
</Amend>
<Amend>Tarkistus		<NumAm>40</NumAm>
<DocAmend>Ehdotus direktiiviksi</DocAmend>
<Article>19 artikla – 4 kohta</Article>
	

	Komission teksti
	Tarkistus

	4)	Komissio arvioi tämän direktiivin vaikutusta viimeistään [julkaisutoimisto: lisätään päivämäärä – viiden vuoden kuluttua siitä, kun määräaika direktiivin saattamiselle osaksi kansallista lainsäädäntöä on päättynyt] ja toimittaa siitä kertomuksen Euroopan parlamentille ja neuvostolle. Jäsenvaltioiden on toimitettava komissiolle kyseisen kertomuksen laatimista varten tarvittavat tiedot.
	4)	Komissio arvioi tämän direktiivin vaikutusta viimeistään [julkaisutoimisto: lisätään päivämäärä – viiden vuoden kuluttua siitä, kun määräaika direktiivin saattamiselle osaksi kansallista lainsäädäntöä on päättynyt] ottaen huomioon jäsenvaltioiden toimittamat vuotuiset tilastot ja toimittaa siitä Euroopan parlamentille ja neuvostolle kertomuksen, joka asetetaan julkisesti saataville. Jäsenvaltioiden on toimitettava komissiolle kyseisen kertomuksen laatimista varten tarvittavat tiedot. Tämän arvioinnin perusteella komissio päättää asianmukaisista jatkotoimista, mukaan lukien tarvittaessa lainsäädäntöehdotuksesta.

